Mestská časť  Bratislava - Dúbravka

Materiál na 20. rokovanie 
Miestneho zastupitelstva
dňa  25. augusta  2009

Návrh na zmenu uznesenia  MZ č. 361 /2009
k materiálu

„Projekt revitalizácia Parku Družba- II. etapa“

Predkladá:						  Materiál obsahuje:

Ing. Ján Sandtner                                             	  1. Návrh uznesenia                                                                     
  starosta						  2 .Dôvodová správa

   

Spracoval : 

Ing. Ján Rössel
referent pre EF

august  2009

Návrh uznesenia

Miestne zastupiteľstvo

A.	Berie na vedomie

Dôvodovú správu a usmernenie č. 2/2009 Riadiaceho orgánu pre Operačný program Bratislavský kraj (ďalej len OPBK) pre predkladanie žiadostí o nenávratný finančný príspevok v rámci výzvy č. OPBK/2009/1.1/ 03.   

     B.  Schvaľuje 

1) Predloženie žiadosti o NFP v rámci výzvy č. OPBK/2009/1.1/ 03   za účelom realizácie   projektu „ Revitalizácia Parku Družba – II. etapa „, ktorého ciele sú v súlade s platným územným plánom hl. m. SR Bratislavy a platným Programom hospodárskeho a sociálneho rozvoja Mestskej časti Bratislava –Dúbravka na roky 2007 – 2013,

2)	Zabezpečenie realizácie projektu obcou počas celej doby jeho realizácie.

3)  Financovanie projektu vo výške minimálne 10 % z celkových oprávnených výdavkov
      na projekt stanovených žiadateľom t.j.  vo výške 78 574,- € , z celkových nákladov na 
      projekt  v sume 785 740,- € , viazaných z Fondu rozvoja bývania

Dôvodová správa

Po usmernení  Riadiacim orgánom pre Operačný program Bratislavského kraja (ďalej OPBK) každý žiadateľ o nenávratný finančný príspevok musí presne spĺňať podmienky v prílohovej časti  svojej žiadosti. Týka sa to hlavne prijatých uznesení zastupiteľstiev samospráv, ktoré ich musia presne definovať. Z toho dôvodu je predložený návrh nového uznesenia ktoré je v súlade s usmernením  Riadiacim orgánom pre OPBK. Úprava výšky nenávratného finančného príspevku na vyhlásenú výzvu OPBK /2009/1.1/03 je stanovená do výšky 800 000,- €. 

Výpis z Usmernenia č.2/2009  Riadiaceho orgánu pre Operačný program Bratislavský kraj

Cieľom Usmernenia č. 2/2009  Riadiaceho orgánu pre Operačný program Bratislavský kraj (ďalej len „OPBK“)  je úprava  spôsobu predkladania prílohy č. 4 k žiadosti o nenávratný finančný príspevok (ďalej len „ŽoNFP“).

1. Spôsob predkladania prílohy č. 4  v Zozname povinných príloh k ŽoNFP 
Žiadateľ predkladá spolu so žiadosťou o nenávratný finančný príspevok ako jednu z povinných príloh, prílohu  č. 4, ktorá musí obsahovať:
A)	Aktuálne a platné uznesenie zastupiteľstva obce/ mesta/ Bratislavského samosprávneho kraja (ďalej len „BSK“)  o tom, že zastupiteľstvo schvaľuje:
a)	predloženie žiadosti o NFP v rámci výzvy „...uviesť konkrétne číslo výzvy...“ za účelom realizácie projektu „...názov projektu...“, ktorého ciele sú v súlade s platným územným plánom obce/mesta/BSK a platným Programom hospodárskeho a sociálneho rozvoja obce/mesta/BSK;
b)	zabezpečenie realizácie projektu obcou/mestom/BSK počas celej doby jeho realizácie;
c)	financovanie projektu vo výške minimálne 10% z celkových oprávnených výdavkov na projekt stanovených žiadateľom t.j.  vo výške ......EUR. 
Poznámka: Predkladá každý žiadateľ, okrem združenia miest a obcí. Alternatíva BSK – platí len pre žiadosti o NFP v rámci opatrenia 1.2, ktorých žiadateľom je BSK.
 
A.	Doklad o zabezpečení spolufinancovania projektu zo strany žiadateľa, ktorý nie je ku dňu podania žiadosti o NFP starší ako 3 mesiace (napr. výpis z bankového účtu, resp. potvrdenie komerčnej banky, že žiadateľ disponuje požadovanou výškou finančných prostriedkov; úverový prísľub banky alebo úverová zmluva;  
Poznámka: Predkladá každý žiadateľ; v prípade združenia miest a obci predkladá len garant financovania projektu.

Pre žiadateľov, ktorým nevyplýva z legislatívy SR povinnosť mať územný plán obce, je pre účely tejto výzvy postačujúce, aby text uznesenia zastupiteľstva obce deklaroval súlad len s Plánom hospodárskeho a sociálneho rozvoja obce.  
Toto usmernenie je záväzné pre žiadateľov o nenávratný finančný príspevok (subjekty verejnej správy) pre výzvy č. OPBK/2009/1.1/03,   a  č.  OPBK/2009/1.2/03.
Prijaté uznesenie MZ č. 361 / 2009 zo dňa   9.6.2009 k bodu č. 7 , “Projekt  revitalizácia Parku Družba – II. etapa „ nespĺňalo podmienky stanovené Usmernením č.2/2009  Riadiaceho orgánu pre Operačný program Bratislavský kraj, preto sa predkladá nový návrh  uznesenia.

Uznesenie MZ č. 361/2009

Miestne zastupiteľstvo 
schvaľuje
viazanie finančných prostriedkov z Fondu rozvoja bývania vo výške 10% čo predstavuje sumu 94 851,233 € z celkových nákladov realizácie projektu vo výške 948 512,33 € s DPH na „Revitalizáciu Parku Družba-II.etapa, v zmysle podmienok čerpania nenávratných finančných prostriedkov Usmernenia č. 2/2009, vydaného MVaRR SR pre Operačný program Bratislavský kraj.

Hlasovanie :	       prítomní :   27    	 za : 25         proti : 0	  zdržali sa  :2